Supercumulus Laniakea
Supercumulus Laniakea (ex Havaiano vocabulo Laniakea 'patentia caela' seu 'immania caela') seu supercumulus localis est supercumulus in regione spatii ubi Viae lacteae et circiter 100 000 aliorum galaxiarum vicinorum sedes patet. Definitus est mense Septembri anni 2014, cum Ricardus Brent Tully Universitatis Havaiorum Mānoae (Anglice University of Hawaii at Mānoa), Helena Courtois Universitatis Lugduni (Francice Université de Lyon), Iudas Hoffman Universitatis Hebraicae Hierosolymitanae, Daniel Pomarède Universitatis Parisiensis de Saclay, aliique astronomorum gregis sodales novum definiendorum supercumulorum modum secundum galaxiarum relativam velocitatem in typis edidissent. Nova localium supercumulorum definitio priorem definitum localem supercumulum, supercumulum Virginis, sicuti appendicem incorporavit. Studia sequentia supercumulum localem non gravitationaliter vinctum esse suggerunt; qui dispergitur potius quam se servare pergit sicuti nimia spissitudo comparata cum circumiectis regionibus.